കരണ് ജോഹറിന്റെ ഗാരേജിലേക്ക് ഇനി 1.60 കോടിയുടെ ഔഡി എ8 എല് എസ്.യു.വിയും ബോളിവുഡിലെ സൂപ്പര് ഡ്യൂപ്പര് സംവിധായകനാണ് കരണ് ജോഹര്. ബോളിവുഡ് സിനിമയിലെ ഒരു ഓള് റൗണ്ടറാണ് അദ്ദേഹം. ഇപ്പോളിതാ ആഡംബര വാഹന നിര്മാതാക്കളായ ഔഡിയുടെ ഫ്ളാഗ്ഷിപ്പ് എസ്.യു.വിയായ എ8 ലോങ്ങ് വീല്ബേസ് മോഡല് സ്വന്തമാക്കിയിരിക്കുകയാണ് കരണ് ജോഹര്. മെര്സിഡീസ് മേബാക്ക് S500, ജാഗ്വര് XJL, ബിഎംഡബ്ല്യു 570D എന്നിവ ഉള്പ്പെടുന്ന പ്രീമിയം കാറുകള് ഇതിനോടകം തന്നെ സ്വന്തമാക്കിയിട്ടുണ്ട്. നിരവധി ആഡംബര ഫീച്ചറുകള്ക്കൊപ്പം മികച്ച കരുത്തുമായാണ് എ8 ലോങ്ങ് വീല്ബേസ് എത്തിയിട്ടുള്ളത്. 1.60 കോടി രൂപയോളമാണ് ഈ വാഹനത്തിന്റെ ഇന്ത്യയിലെ എക്സ്ഷോറും വില. 2020ലാണ് ഔഡിയുടെ എ8 ഇന്ത്യയില് അവതരിപ്പിച്ചത്. ആഗോള നിരത്തുകളില് എ8 റെഗുലര് മോഡല് എത്തിയിട്ടുണ്ടെങ്കിലും ഇന്ത്യയില് ലോങ്ങ് വീല്ബേസ് മോഡലാണ് അവതരിപ്പിച്ചിട്ടുള്ളത്. 10Ah ലിഥിയം അയോണ് ബാറ്ററിയുള്ള ഒരു ഇലക്ട്രിക് മോട്ടോറുമായി ബന്ധിപ്പിച്ചിട്ടുള്ള മൂന്ന് ലിറ്റര് വി 6 പെട്രോള് എഞ്ചിനാണ് ഔഡി എ8 L സെഡാനില് ഉള്ളത്. 2995 സിസിയില് 336 ബിഎച്ച്പി പവറും 500 എന്എം ടോര്ക്കുമാണ് എന്ജിന് ഉത്പാദിപ്പിക്കുന്നത്. ഔഡി സ്പേസ്ഫ്രെയിം പ്ലാറ്ഫോമില് ഒരുങ്ങിയിട്ടുള്ള മോഡലാണ് എ8. സിംഗിള് ഫ്രെയിം ഗ്രില്ല്, ഒ.എല്.ഇ.ഡി കോമ്ബിനേഷന് റിയര് ലൈറ്റുകള്, ലേസര് ലൈറ്റോട് കൂടിയ എച്ച്ഡി മാട്രിക്സ് എല്.ഇ.ഡി ഹെഡ്ലൈറ്റ്, കോണ്ട്രാസ്റ്റിംഗ് ഗ്രേ ഫിനീഷിലുള്ള അഞ്ച് സ്പോക് 19 ഇഞ്ച് കാസ്റ്റ് അലൂമിനിയം വീലുകള് തുടങ്ങിയവയാണ് എ8ന്റെ പുറംമോടിക്ക് സ്പോര്ട്ടി ലുക്ക് നല്കുന്നത്. രണ്ട് ഓപ്ഷണല് സെന്ട്രല് എയര്ബാഗുകളുള്ള എട്ട് എയര്ബാഗുകള്, ഇബിഡിയുള്ള എബിഎസ്, സജീവമായ ഹെഡ് റെസ്റ്ററൈനുകള്, ലേണ് അസിസ്റ്റ് മുന്നറിയിപ്പ് സിസ്റ്റം എ 360 ഡിഗ്രി ക്യാമറ എന്നിവയാണ് സുരക്ഷ ഒരുക്കുന്നത്.